Chihiro og heksene

Chihiro og heksene (千と千尋の神隠し Sen to Chihiro no Kamikakushi) er en animasjonsfilm utgitt i 2001 av den japanske anime-regissøren og manga-tegneren Hayao Miyazaki. Den ble laget ved Studio Ghibli.

Filmen vant Oscar for beste animasjonsfilm på den 75. årlige Oscar-seremonien i 2003, og vant prisen for beste animasjon fra National Board of Review of Motion Pictures, Los Angeles Film Critics Association og New York Film Critics Circle Awards. Den delte førstepremien, Gullbjørnen, på filmfestivalen i Berlin i 2002 med Paul Greengrass' Bloody Sunday.

Chihiro og heksene ble lansert i Japan 27. juli 2001, og ble sett av ca. 23 millioner kinogjengere. Med inntekter på 30 milliarder yen (cirka 1,8 milliarder kroner), ble den den mest lønnsomme filmen i japansk historie, med en inntekt høyere enn filmen Titanic. Det blir sagt at en sjettedel av den japanske befolkningen har sett den per 2002. Den hadde premiere i Norge 9. januar 2003.

Hayao Miyazaki, også regissøren av Min nabo Totoro (1988), Prinsesse Mononoke (1997) og Det levende slottet (norsk premiere 5. oktober 2005), gikk ut av pensjonstilværelsen for å lage denne filmen etter å ha møtt datteren til en venn, som hovedpersonen er basert på. Det blir ofte kommentert at filmen er en allegori på progresjonen fra barndommen til modenhet, og risikoen for å miste seg selv i prosessen. Det finnes kanskje også skjulte referanser til konkurrerende politiske ideologier.

 Handling 
miniatyr|Adam Savage utkledd som den ansiktsløse ånden fra filmen under San Diego Comic Con i 2011.|alt=Adam Savage som den ansiktløse ånden.
Filmen handler om den lille jenta Chihiro Ogino som flytter til landet med foreldrene, Akio og Yūko. Under flyttingen kjører de seg vill og oppdager en tunnel, og av ren nysgjerrighet går de inn, uvitende om at den faktisk er en inngang til åndeverdenen. Der finnes blant annet et badehus hvor åndene og gudene (inspirert av den shintoistiske religiøse tradisjonen) drar for å hvile og slappe av. Familien går inn i det som tilsynelatende er en forlatt fornøyelsespark full av restauranter, og Chihiros foreldre finner seg med en gang et sted å spise og forsyner seg av maten. Gjennom en serie med forviklinger må Chihiro finne seg arbeid i åndenes badehus for å redde seg selv og foreldrene ut av åndeverdenen.

 Rolleliste (stemmer) 
De følgende skuespillerne gir stemmer til rollefigurene i den japanske versjonen:
 Skuespiller  Rolle  Beskrivelse av rollefiguren  Norsk stemme Rumi Hiiragi  Chihiro Ogino/Sen  En 10 år gammel jente.  Eira Elise Øverås Miyu Irino   Haku/Nigihayami Kohakunushi  En mystisk, 12 år gammel gutt som blir venner med Chihiro og jobber for Yubaba som en sølvdrage.  Mikael Aksnes-Pehrson Mari Natsuki  Yubaba  En gammel dame med et kolossalt hode som styrer badehuset, og hennes snille heksesøster Zeniba.  Kari Simonsen Takashi Naito  Chihiros far, Akio  Blir forvandlet til en gris  Lars Sundsbø Yasuko Sawaguchi  Chihiros mor, Yūko  Blir også forvandlet til en gris  Emilie Christensen Tsunehiko Kamijo  Den assisterende bestyrerinnen   Tatsuya Gashuin  Frosken og Ansiktsløs/Kaonashi  Kim Fangen Ryunosuke Kamiki  Bō  Yubabas kolossale baby som hun duller med  Ella Skarra Yumi Tamai  Lin  En ung kvinne som tjener som livvakt for Sen  Malin Pettersen Bunta Sugawara  Kamaji  Edderkopp-liknende dampkjele-operatør  Even Stormoen

 Eksterne lenker 


 Chihiro og heksene på engelsk fra en fanside
 Chihiro og heksene på norsk fra filmweb.no

Kategori:Filmer fra 2001
Kategori:Japanske animerte fantasyfilmer
Kategori:Japanske animerte barnefilmer
Kategori:Gullbjørnen-vinnere
Kategori:Oscar-vinnere (animasjonsfilm)
Kategori:Filmer regissert av Hayao Miyazaki
Kategori:Japanskspråklige filmer
Kategori:Studio Ghibli
Kategori:Vinnere av Annie Award for beste animasjonsfilm